
■  '  Cum  iam  inde  a  puero  praeter  ceteros  latinos  graecos- 
que  scriptores,  quibus  aetas  puerilis  institui  solet,  livium 
cum  maxime  adamassem  eiusque  lectitandi  ac  x^enitus  hau- 
riendi  ardentissimo  quodam  studio  tenerer,  factum  est,  ut 
ne  per  id  quidem  tempus,  quo  Bonnae  studiis  philologicis 
operam  dedi,  unquam  eum  prae  gravioribus  studiis  vel  necle- 
gerem  vel  omnino  exulare  iuberem. 

Immo  si  quando  animus  difficiliorum  rerum  tractatione 
defessus  desideraret,  quo  se  oblectaret  atque  reficeret,  sumpsi 
ad  manus  suavissimum  illum  uberrimumque  rerum  Roma- 
narum  enarratorem.  Hoc  autem  continuum  cum  Livio  com- 
mercium  et  mihi  ipsi  vel  ad  sermonis  latini  normas  regulas- 
que  cognoscendas  vel  ad  antiquitatis  historiaeque  Romanae 
accuratam  quandam  notitiam  percipiendam  mirum  quantum 
profuit  neque  scriptori  puto  obfuit. 

Nam  ut  fere  fit  in  cottidiana  qiloque  vita,  ut  si  quos 
in  deliciis  atque  amore  habemus,  omnia  vel  minima  quaeque 
ad  eos  pertinentia  nosse  gestiamus,  ita  quoque  curae  mihi 
fuit  ea  quae  adhuc  ad  Livium  vel  explicandum  vel  enarrandum 
prolata  erant,  quoad  eius  fieri  potuit,  colligere,  legere,  per- 
tractare.  Cumque  viderem  hunc  scriptorem  ut  nuUum  non 
antiquitatis  auctorem  foedissimum  in  modum  et  temporum 
iniuriam  et  hominum  neglegentiam  socordiamque  passum  et 
tot  tamque  gravibus  maculis  esse  adspersum,  vix  ulla  spes 
ut  supersit  pristinae  eum  integritati  unquam  restituendi:  en 
constitui  apud  animum  meum,  et  ipsum  pro  virili  parte 
emendationi  eius  operam  dare,  non  quasi  cum  summis  doc- 
tissimisque  viris,  qui  de  Livio  emaculando  egregie  merue- 

runt,  de  palma  uellera  certare  (nam  quominus  hucusque  arro- 
gantiae  progrederer,  prohibuit  tenerarum  virium  conscientia) 
sed  quia  haud  ignarus  eram,  interdum  in  critica  factitanda 
minus  exspectari  splendidum  ingenium  exquisitamque  doctri- 
nam,  sed  requiri  accuratam  scriptoris  quem  tractamus  notitiam 
et  amorem  fidelem. 

Hoc  quasi  fundamento  cum  eae  quas  iam  in  medium 
prolaturus  sum  emendationes  sint  subnatae,  nonnullas  spero 
virorum  doctorum,  penes  quos  harum  rerum  est  iudicium, 
plausum  esse  laturas,  in  aliis  contentus,  si  viros  feliciore 
divinandi  facultate  praeditos  ad  loca  quaedam  corrupta  nec 
adhuc  restituta  animadvertero. 

I.  33,  6. 

laniculum  quoque  adiectura,  non  inopia  loci,  sed  ne 
quando  ea  arx  hostium  esset.  Id  non  muro  solum,  sed  etiam 
ob  commoditatem  itineris  ponte  sublicio,  tum  primum  in 
Tiberi  facto,  coniungi  urbi  placuit/ 

Quomodo  Livius  tale  quid,  quale  est  'laniculum  muro 
urbi  coniungere'  edere  potuerit,  equidem  ingenue  fateor,  me 
non  intellegere,  praesertim  cum  inter  montem  laniculum  et 
urbem  Tiberis  interflueret.  Neque  Dukerum  pravitas  huius 
lectionis  fugit,  qui  rectissime  'non  constat'  ait  laniculum 
Romae  muro  coniunctum  fuisse,  ut  Piraeum  Athenis'.  Itaque 
vir  summus,  si  nihil  excidisset,  hoc  ad  illud  ellipseos  genus 
referendum  esse  putavit,  cum  pluribus  nominibus  tantum 
unum  verbum  adponatur,  altero  suppresso.  At  vide,  quan- 
topere  ab  hoc  loco  zeugmatis,  quam  dicunt,  figura  sit  aliena. 
Nam  si  ad  prius  nomen  scriptores  latini  verbum  omittunt, 
fere  semper  ita  fit,  ut  facili  negotio  id  ex  altero  verbo  possit 
repeti:  nimirum  talia  semper  nomina  uno  verbo  comprehen- 
duntur,  quorum  est  quaedam  inter  se  necessitudo  atque 
relatio.  cf.  exempli  gratia  Liv.  II,  11,  3.  'brevique  adeo 
infestum  omnem  Romanum  agrum  reddidit,  ut  non  cetera 
solum  ex  agris,  sed  pecus  quoque  omne  in  urbem  compel- 
eretur.'  Vides  credo,  verbum  'compelli',  licet  proprie 
lcum  solo  'pecore'  coniungi  possit,  bene  tamen  ad  'cetera' 
quoque  referri,  cum  inter  'cetera'  et  'pecus'  intercedat  quod- 
dam   quaai  necessitudinis  vinculum :    in    universum   magis 

spectat  notio  vocis  ^cetera';  additur  tanquam  species 'pecus'. 
Hoc  si  recte  dictum  est,  —  idem  autem  de  omnibus  eis  locis 
dicendum  est,  quibus  vere  et  recte  zeugmatis  figura  adhi- 
betur  —  iam  apparet  credo,  quam  in  locum  nostrum  livia- 
num  non  quadret  ista  interpretandi  via.  Itaque  equidem 
pro  certo  habeo,  hic  aliquid  librariorum  culpa  intercidisse. 
Atque  de  notione  huius  vocis  prorsus  nuUa  dubitatio  super- 
esse  potest.  Requiritur  enim  vox  qualis  est  "^muniri'  vel 
*cingi'.  lam  vero  ut  ad  artis  severae  normas  regulasque 
loci  emendationem  conformemus,  quaerendum  est,  ubinam 
eiusmodi  vocabulum  facillime  intercidere  potuerit.  Talia 
reputanti  ecce  ultro  sese  obfert  certissima,  nisi  omnia  me 
fallunt,  emendatio  haece: 

Ud  non  muro  solum  sepiii,  sed  etiam  ob  commoditatem 
itineris placuit^ 

Quam  facile  librarii  oculi  ab  'sepiri'  ad  *sed'  aberrare 
potuerint,  vel  me  tacente  intellegitur. 

I,  39,  4. 

'Inde  puerum  liberum  loco  coeptum  haberi  erudirique 
artibus,  quibus  ingenia  ad  magnae  fortunae  cultura  ex- 
dtantur^ 

Sententia  verborum:  ^ad  magnae  fortunae  cultum  ex- 
citantur*  quamquam  clara  et  aperta  est,  tamen  ipsa  verba 
vereor,  ne  iustam  dubitandi  ansam  praebeant,  Vult  enim 
Livius  dicere,  Servium  TuUium  puerum  eis  artibus  imbutum 
esse,  quae  illum  magnae  fortunae  suscipiendae  et  a.vidum  et 
idoneum  redderent.  Est  enim  magna  fortunae  condicio  vul- 
garem  hominum  sortem  supergressa.  lam  si  paulo  accura- 
tius  verba  tradita  'quibus  ingenia  ad  magnae  fortunae  cul- 
tum  excitantur'  inspicias,  liquebit  tibi,  quam  parum  apta 
huic  sententiae  sit  vox  'cultus'.  Quasi  vero  'magnam  for- 
tunam  colere'  ullus  unquam  Romanus  dixisset  vel  dicere 

potuissetl  Fortunam  colere  fortasse  aliquo  modo  ita  dicere 
licuit,  ut  deam  Fortunam  intellegamus ;  quod  tamen  in 
nostrum  locum  minime  quadrat.  Quae  cum  ita  sint,  ita  lo- 
cum  emendandum  puto: 

'erudirique  artibus,  quibus  ingenia  ad  magnae  fortunae 
gustHBi  excitantur/ 

Artes  scilicet  liberales  cum  hominem  ex  feritate  ad 
mansuetudinem  traducunt,  efficiunt,  ut  altioris  cuiusdam 
fortunae  quodam  sapore  capiatur,  ut  magnis  rebus  susci- 
piendis  et  inhiet  et  idoneus  fiat. 


I,  52. 

'Revocatis  deinde  ad  concilium  Latinis  Tarquinius  col- 
laudatisque,  qui  Tumum  novantem  res  pro  manifesto  parri- 
cidio  merita  poena  adfecissent,  ita  verba  fecit :  Posse  quidem 
se  vetusto  iure  agere,  quod,  cum  omnes  Latini  ab  Alba 
oriundi  sint,  in  eo  foedere  teneantur,  quo  ab  Tullo  res  om- 
nis  Albana in  Romanum  cesserit  imperium'. 

Prave  latine  dicitur  'in  foedere  teneri*.  Licet  enim 
interdum  verbum  'tenendi'  cum  praepositione  'in'  iungatur, 
tamen  hoc  semper  tum  usum  habet,  cum  verbo  'teneri'  notio 
'deprehendi'  subest.  Itaque  rectissime  mihi  iam  Perizonius 
in  ista  vocula  haesisse  videtur,  et  sane  illi  concedendura  est, 
facillime  dittographiae  quam  vocant  vitio  'in'  ex  praecedenti 
voce  'sint'  potuisse  oriri.  Tu  vero  vide,  an  leniore  fortasse 
medicina  Livio  sit  restituendum : 

'cum  omnes  Latini  ab  Alba  oriundi  sint,  inde  eo  foe- 
dere  teneantur,  quo  ab  Tullo*  etc. 

Nullo  enim  fere  negotio  Hnde'  per  compendium  'in 
scriptum  cum  praepositione  'in'  commutari  potuit.  Est  autem 
'inde"*  idem  atque  'ob  eam  causam';  scilicet  quia  omnes  La- 
tini  ab  Alba  oriundi  sunt. 

IV,  9,  1 — 3,  haec  extant; 

'Dum  haec  Romae  geruntur,  legati  ab  Ardea  veniunt 
pro  veterrima  societate  renovatoque  foedere  recenti  auxilium 
prope  eversae  urbi  inplorantes:  frui  namque  pace,  optimo 
consilio  cum  populo  Romano  servata,  per  intestina  arma 
non  licuit;  quorum  causa  atque  initium  traditur  ex  certa- 
mine  factionum  ortum,  quae  fuerunt  eruntque  pluribus  po- 
pulis  magis  exitio  quam  bella  externa,  quam  fames  morbive, 
quaeque  alia  in  deum  iras,  velut  ultima  publicorum  malo- 
rum,  vertunt/ 

Primus,  quantum  scio,  Sigonius  in  hoc  loco  offendit 
coniecitque  pro  'pluribus'  scribendum  esse  'potentibus',  nimis 
id  quidem  temerarie,  nisi  quod  rectissimo  sensu  mendum 
quoddam  subesse  odoratus  est.  Neque  enim  vereor,  ne  quis 
Weissenbornium  secutus  duplicem  quandam  comparationem 
agnoscat.  Est  ea  interpretatio  contorta  quaedam  atque  ar- 
tificiosa,  quales  multas  vir  ille  doctissimus  caeca  quadam 
traditae  scripturae  superstitione  implicitus  adhibuit,  iure 
meritoque  ab  hac  parte  a  summo  Madvigio  irrisus  atque 
vexatus.  Videtur  autem  locus  inde  a  Sigonio  curam  criti- 
corum  fugisse,  quod  sane  mireris,  cum  tam  leni,  quam  certa 
emendatione  queat  sanari.  Scripsit  enim  Livius,  ni  omnia 
me  fallunt,  ita: 

'factionum  ....  quae  fuerunt  eruntque  plirlais  popuUs 
magis  exitio  quam  bella  externa^ 

Ac  prudenter  Livius  plurimis,  non  omnibus  populis 
dicit  factiones  magis  quam  externa  bella  exitio  fuisse;  nam 
aliquando  eas  etiam  bono  publico  existere  et  rati»  docet  et 
rerum  gestarum  historia  comprobat.  Quamquam  plerumque 
pessumdant  illae  atque  funditus  evertunt  res  publicas. 

IV,  10,  8. 
Marcus  Geganius  consul  cum  intestinas  Ardeatium  tur- 

bas,  quae  certamine  inter  optumates  et  plebem  effectae  erant, 
sedavisset,  Bomam  iceversus  triumphum  egit.  Deinde  dome- 
sticam  pacem  auctoritate  Quinctii  Capitolini  consulis  Romae 
servatam  describit  Livius  hisce  verbis: 

'Aequavit,  quod  haud  facile  est,  Quinctius  consul  toga- 
tus  armati  gloriam  coUegae,  qua  concordiae  pacisque  dome- 
sticam  curam  iura  infimis  summisque  moderando  ita  tenuit, 
ut  eum  et  patres  severum  consulem  et  plebs  satis  comem 
crediderint/  •  , 

Duobus  vitiis  hic  locus  deformatus  est,  quorum  unum 
iam  I,  Gronovius  vidit,  nempe  pro  'domesticam'  scribendum 
esse  'domesticae^  Id  corruptelae  genus,  quo  voces  ad  vici- 
norum  vocabulorum  formas  adcommodabantur,  mirum  quan- 
tum  cum  per  omnium  scriptorum  latinorum ,  tum  per 
Livii  potissimum  codices  serpat.  cf.  Madvigii  Emend.  Livian. 
Hauniae  MDCCCLX  pg.  10.  sqq.  et  saepius.  Sed  latet 
etiam  aliud  vulnus  nec  tamen  illud  adhuc  a  viris  doc- 
tis  perspectum.  Nam  quaerenti  per  vastos  scriptorum 
latinorum  fines  exemplum  locutionis  'curam  alicuius  rei 
tenere'  ecce  nusquam  occurrit.  Neque  enim  puto,  quem- 
quam  ad  hanc  verbi  'tenendi'  structuram  defendendam  cum 
Freudenbergio  in  observ.  Livian.  Bonnae  1862.  p.  2.  coUigere 
IX  46.  13.  ^aliud  integer  populus  fautor  et  cultor  bonorum, 
aliud  forensis  factio  tenebat'.  Ibi  enim  'tenere',  ut  saepe, 
significat  'persequi'.  Itaque  haud  recesserim  equidem  a  sen- 
tentia  mea,  qua  neglegentem  quendam  librarium  compendia 
scripturae  'tuit'  et  'huit'  inter  se  commutasse  censeo.  Scri- 
bo  igitur: 

'quia  concordiae  pacisque  domesticae  curam  iura  infi- 

mis  summisque  moderando  ita  habiit,  ut  eum cre- 

diderint.* 

IV,  27,  4. 

'Ita  quattuor  exercitus  totidem   munimenta   planitiem 

in  medio  non  parvis  modo  excursionibus  ad  proelia  sed  vel 
ad  explicandas  utrimque  acies  satis  patentem  habebant/ 

Praeclare  Adolfus  Kochius  in  Emend.  Liv.  part.  11. 
Brandenburg.  1861.  p.  4.  intellexit,  'excursiones  ad  proelia' 
sermonis  latini  usu  defendere  non  licere  et  paucas  excur- 
siones  ad  proelia  prorsus  perversas  et  ridiculas  esse.  Egre- 
gia  igitur  emendatione  reposuit  'excursionibus  ac  proeliis'. 
Vellem  vir  acutissimus  acrius  in  hunc  locum  intendisset,  quem 
nondum  omni  dubitatione  exemtum  esse  aio.  Nam  fugit  eum, 
id  quod  iam  Freudenbergius  (observ.  Livian.  part.  II.  p.  6 
sqq.)  vidit,  aliud  vitium  latitans  in  verbis:  'quattuor  exer- 
citus  totidem  munimenta  planitiem  in  medio— patentem  ha- 
bebant'.  Audiamus  Freudenbergium  acute,  ut  solet,  de  hoc 
loco  disputantem :  In  qnibus  (verbis)  primum  non  assequor, 
quomodo  exercitus  et  munimenta  iuxta  posita  inter  se  refe- 
rantur,  utrum  w.  'totidem  munimenta'  appositionis  vice 
fungantur,  quod  ineptum  est,  an  explicandi  causa  subiuncta 
idem  valere  possint  atque  exercitus  in  totidem  munimentis 
collocati,  quod  vereor,  ut  Latinorum  usu  loquendi  defendi 
liceat.  Deinde  ut  taceam,  insolenter  dici  munimenta  pla- 
nitiem  in  medio— habebant,  vel  planitiei,  quae  antea  nondum 
commemorata  sit,  importune  mentio  infertur,  cum  locorum 
natura  describenda  et  causa  afferenda  fuerit,  quae  quattuor 
exercitibus  totidem  castra  conferendi  facultatem  dederit.  Quae 
quidera  salebrae  quotquot  sunt  eximentur,  si  m  littera  dempta, 
(de  quo  corruptelae  genere,  in  Livii  codicibus  frequentissimo, 
vide  Madvigium  egregie  disputantem  in  Emend.  Liv.  p.  8. 
sqq.)  scribas' :  Ita  quattuor  exercitus  totidem  munimenta 
planitie  in  medio  non  parvis  modo  excursionibus  ac  proehis, 
sed  vel  ad  explicandas  utrimque  acies  satis  patente,  habe- 
bant.  'Haud  dubie  illud  fraudi  fuit  librariis,  quod  vv.*  in 
medio  'attributi,  quod  vocant,  loco  cum'  planitie  'iuncta  esse 
non  perspicientes,  ad'  habebant 'referenda  esse  opinabantur\ 
Hactenus  Freudenbergius,  in  cuius  verbis  ita  sunt  vera 

Msis  raixta,  at  sane  quid  recti  ille  monuerit,  quid  secus 
diiudicari  debeat.  Suo  autem  iure  ille  negat  verba,  ut  tra- 
dita  sunt,  uUo  modo  servari  posse.  At  idem  cum  locorum 
descriptionem  desiderat,  egregie  fallitur.  Nam  ea  omnia 
verbis,  quae  proxime  antecedunt  §.  3,  continentur:  'sicut 
bina  castra  hostium  parvo  inter  se  spatio  distantia  viderant, 
ipsi  quoque  mille  ferme  passus  ab  hoste  dictator  Tusculo, 
consul  Lanuvio  propiorem  locum  castris  ceperunt'. 

lamvero  ut  meam  de  loco  impeditissimo  sententiam  ape- 
riam,  id  ex  §  3.  luce  clarius  apparet,  quattuor  omnino,  duo 
hostium,  duo  Romanorum  fuisse  castra,  quattuor  ergo  exer- 
citus.  Quodsi  iterum  quattuor  fuisse  castra  ['toditem  muni- 
menta^  commemoratum  legimus,  nonne  iure  nostro  Livium 
irridebimus  tamquam  ineptissimarum  tautologiaram  sectato- 
rem?  Quare  equidem  monachi,  nescio  cuius,  putidam  sapien- 
tiam  deprehendisse  mihi  visus  verba  'totidem  munimenta' 
omnino  delenda  esse  censeo.  lam  in  ambitu  verborum  ita 
restituto  nihil  est,  quo  offendantur  lectores ;  ubi  i;.  3.  Livius 
regionis  naturam,  in  qua  castra  sint  posita,  descripsit  narra- 
vitque  duobus  hostium  castris  Romanos  altera  duo  opposuisse, 
iam  bene  et  recte  pergit,  ita  planitiem  quattuor  exercitus 
in  medio  habuisse  ad  manus  conserendas  aptissimam. 

At,  inquies,  istud  interpolationum  rimandarum  studium, 
quod  in  tragicis  graecis  tam  latas  strages  edidit,  tune  ad 
historicos  quoque  latinos  transferre  audes?  Relegare  igitur 
iuvabit  lectores  ad  Madvigium  (Emend.  Liv.  p.  14.  sqq.)  qui 
demonstravit  satis  larga  exemplorum  nube,  in  codice  arche- 
typo  primae  decadis  saepissime  librariorum  glossas  ad  ora- 
tionem  explendara  sententiamve  exphcandam  adscriptas,deinde 
in  ipsum  ordinem  verborum  detrusas  esse.  Quod  corruptelae 
genus  dici  vix  potest,  quam  late  per  hanc  decadem  serpserit. 

V,  5,  7. 
In  oratione  Ap.  Claudii,  qua  castra  ante  Veios  per 

hiemem  custodienda  potius,  quam  aestate  iterum  oppugna- 
tionem  instituendam  esse  docet,  haec  leguntur: 

'quanto  est  minus  opera  tueri  facta  et  instare  jwj  per- 
severare  defungique  cura?' 

Offendit  me  haud  mediocriter  vox  'opera',  quam  sive 
pro  ablativo  primae  quam  vocant  declinationis  accipias,  nude 
ac  ieiune  est  posita;  sive  pro  nominativo  pluralis  vocabuli 
'opus',  vereor  ne  ea  verba,  quae  cum  ictu  quodam  propter 
oppositionem  rhetoricam  pronuntianda  sunt,  sciUcet  'facta' 
et  'tueri',  prave  ab  coUocatione  se  habeant.  Rescribo  igitur : 
'Quanto  minus  est  operae  tueri  facta  et  instare  et  perseve- 
rare  defungique  cura?' 

IX,  1,  8. 

In  C.  Pontii  Samnitium  ducis  oratione  haec  habes: 
'at  ego  ad  deosvindices  intolerandae  superbiae  confu- 
giam,  et  precabor,  ut  iras  suas  vertant  in  eos,  quibus  non 
suae  redditae  res,  non  alienae  accumulatae  satis  sint;  quo- 
rum  saevitiam  non  mors  noxiorum,  non  deditio  examinato- 
rum  corporum,  non  bona  sequentia  domini  deditionem  ex- 
satient,  placari  nequeant,  nisi  hauriendum  sanguinem  lani- 
andaque  viscera  nostra  praebuerimus.' 

Ut  verba  abrupte  et  nude  posita  'placari  nequeant' 
emacularent,  varias  vias  inierunt  critici.  Atque  I.  Gronoviud 
quidem,  ut  orationis  hiatum  tolleret,  post  'exsatient'  majorem 
statuit  interpunctionem,  deinde  'placari  nequeunt'  scripsit; 
itaque  per  davvdetov  orationem  procedentem  fecit.  Draken- 
borchius  ex  deteriorum  aliquot  librorum  scriptura  'placari- 
que  nequeunt^  elicuit  'placari  qui  nequeunt'.  Sed  haec  ten- 
tamina  non  vividam  alacremque  qualem  exspectamus  ora- 
tionem  Livianam  reddunt;  immo  locum  vel  hoc  vel  illo  modo 
restitutum  semper  frigere  et  languere  unusquisque  puto  con- 
cedet.   At  si  quis  incorrupto  iudicio  haec  perlegerit,  is  non 

poterit  non  agnoscere  in  verbis  'placari  nequeant^  manum 
glossatoris,  qui  dici  vix  potest,  quam  saepe  genuinam  Livii 
orationem  ineptis  eiusmodi  additamentis  foedissime  corruperit. 
Haec  igitur  verba  e  contextu  verborum  procul  removenda 
esse  censeo;  quippe  quibus  expulsis  pulchre  ac  vivide  ora- 
tio  profluat. 

IX,  39,  10. 

'Tunc  vinci  pertinacia  coepta,  et  averti  manipuli  qui- 
dam,  et  ut  semel  dedere  terga,  etiam  certiorem  capessere 
fugam.* 

Miram  profecto  Livioque  indignam  tautologiam,  quae 
his  verbis  inest,  neminem  offendisse,  non  satis  miror.  Nam 
locutio  "^dare  terga',  quamnam  aliam,  quaeso,  notionem  quam 
'fugiendi'  continet?  Quid  igitur  sibi  volunt  verba  addita 
'etiam  certiorem  capessere  fugam"?  Neque  minus  aliquis 
miretur,  quod  pauci  manipuli  in  fuga  unicam  spem  salutis 
ponentes  ad  summam  cladis  valebant.  Quodsi  Livius  nar- 
raret,  manipulos  quosdam  fugientes  ceteras  copias  exemplo 
suo  traxisse,  omnis  ista  offensio  ad  nihilum  recideret.  Ita- 
que  ut  et  sententiam  necessariam  scriptori  restituam  et  in- 
eptam  istam  tautologiam  tollam,  scribo: 

'tunc  vinci  pertinacia  coepta  et  averti  manipuli  quidam, 
el  ut  semel  dedere  terga,  etiam  ceteii  certiorem  capessere 
fugam.' 

'Ei'  nunc  video  iam  Adolpho  Kochio  (in  program.  Bran- 
denb.  186L  p.  7.)  in  mentem  venisse,  qui  quod  pro  'certio- 
rem'  scripsit  'certiores'  irritus  est.  Ita  si  Livius  scripsis- 
set,  iure  desideraremus  oppositionem ,  qua  ei  manipuli 
qui  primi  fugae  sese  tradiderunt,  magis  quam  ceteri  labo- 
rasse  et  paene  oppressi  ac  circumventi  fuisse  narrentur. 
Cuius  rei  in  Livii  verbis  ne  vestigium  quidem  extat.  Quid 
vero  Kochius  sibi  velit,  cum  'certiorem  fugam'  explicationem 

non  habere  contendat,  equidem  mente  non  assequor.  Sd- 
licet  Etrusci,  ubi  nonnuUos  suorum  terga  dedisse  viderunt, 
iam  tutius  certiusque  habebant,  in  fuga  salutem  ponere, 
quam  mortiferis  plagis  expositos  dimicare. 

Quam  facile  denique  'ceteri'  vocabulum  ante  ^certiorem' 
ob  similitudinem  litterarum  oculos  librarii  fugere  potuerit, 
quivis  videt. 

X,  14,  13. 

Livius  ubi  Q.  Fabium  Maximum  in  proelio  ad  Tifer- 
num  M.  Fulvium  et  M.  Valerium  tribunos  militum  cum  equi- 
tibus  contra  Samnites  misisse  narravit.  ita  pergit: 

'ceterum  quando  ne  ea  quoque  teniptata  vis  proficeret, 
consilio  grassandum,  si  nihil  vires  iuvarent,  ratus  Scipionem 
legatum  hastatos  primae  legionis  subtrahere  ex  acie  —  iubet.^ 

Verba  'quando  ne  ea  quoque  temptata  vis  proficeret' 
iamdudum  varias  ob  causas  virorum  doctorum  suspitionem 
moverunt.  Nam  et  coniunctio  'quando'  inusitata  significa- 
tione  (=  si  forte)  posita  est  (cf.  Weissenborn.  ad  h.  1.)  et 
'ne-quoque*  pro  eo  quod  boni  scriptores  semper  habent  'ne- 
quidera*  nisi  apud  priscos  Latinos  non  invenitur,  cf.  GelL 
XVII,  2,  18.  Neque  veri  simihtudinem  habet,  Livium  veterem 
quendam  scriptorem  tamquam  fontem  secutum  antiquum  lo- 
quendi  genus  suum  fecisse.  Quid,  quod  vox  'temptatae'  egre- 
gie  abundat?  quod  verba  'quando  ne  ea  quoque  temptata 
vis  proficeret'  eandem  sententiam  continent,  quam  verba  'si 
nihil  vires  iuvarent'?  Quid  ergo?  Num  in  Madvigii  partes 
transibimus,  qui  singulis  verbis  nihil  agi,  (quamquam  hoc 
rectissime  statuit  vir  summus)  sed  quaedam  excidisse  et  sic 
fere  locum  lacunosum  supplendum  esse  censebat:  'ceterum 
quando,  ne  ea  quoque  temptata  vis  [parum]  proficeret,  [ti- 
meri  poterat],  consiHo'  etc.  ?  Non  vereor  equidem  ne  quis 
tam  lubrico  ac  periculoso  emendandi  generi  —  nam  neque 

^^  ■  in  coclicibus  neque  in  ipsis  litteris  ullum  talis  duplicis  lacu- 
v_  nae  vestigium  inest  —  se  fautorem  addicat.  Quis  autem 
non  sentit,  verba  ista  barbaram  monachi  cuiusdam  latinita- 
t©m  omni  ex  parte  redolere?  Deleamus  ergo  glossema  foe- 
dum  tetrumque  ad  verba  'si  nihil  vires  iuvarent'  primum 
in  margine  explicationis  gratia  adscriptum  posteaque  in  ip- 
sum  verborum  ordinem  receptum.  De  eiiismodi  glossis  iam 
supra  egimus  ad  IV,  27,  4.  —  IX,  1,  8.  — 

■  ■  X,  20,  8. 

Exploratores,  quos  Volumnius  dimiserat,  Livius  haec 
cognoscentes  facit: 

Mnfrequentia  armatis  signa  egressa,  praedam  praedae- 
que  custodes  exire,  immobile  agmen  et  sua  qnemque  mo- 
lientem  nuUo  inter  alios  consensu  nec  satis  certo  imperio.* 

Unus  qui  explicandis  verbis  'nuUo  inter  alios  consensu' 
operam  dat,  Weissenbornius ,  machinas  quasdam  admovet 
interpretationi,  cum  artificiosam  quandam  inter  'quemque' 
et  'alios"  oppositionem  statuat,  ita  ut  *^alii'  idem  quod  'ceteri' 
valeat.  Quam  quidem  contortam  huius  loci  explicationem 
ne  illi  quidem  probatam  esse,  iam  inde  effici  potest,  quod 
ipse  addidit,  certiorem  quandam  desiderari  personarum  sig- 
nificationem.  Scribendum  igitur  proposuit  vel  "^inter  arma- 
tos'  vel  "inter  se\  Quibus  coniecturis  refutandis  non  est, 
quod  multum  temporis  impendamus:  meam  potius  ipsius 
coniecturam  in  medium  proferam  lenissimam  illara  etquan- 
twm  equidem  video  unice  huic  loco  aptam.  Mutandumenim 
proponam  'alios''  in  'H1m\  quas  voces  sexcenties  inter  se 
commutatas  esse,  exemplis  confirmavit  Drakenborch.  ad  liv. 

xxni,  7,  3. 

XXI,  3,  1. 

Optimi  codices  exhibent: 

'In  Hasdrubalis  locum  haud  dubia  res  fuit,  quin  prae- 
rogativa  militaris,  quam  extemplo  iuvenis  Hannibal  in  prae- 
torium  delatus  imperatorque  ingenti  omnium  clamore  atque 
assensu  appellatus  erat,  favor  plebis  sequebatur/ 

Librorum  scripturam  aperte  corruptam  restituisse  sibi 
sunt  visi  critici  scribendo:  'In  Hasdrubalis  locum  haud  du- 
bia  res  fuit,  quin  praerogativam  militarem,  qua  extemplo 
iuvenis  Hannibal  —  appellatus  erat,  favor  plebis  sequeretur/ 

At  ne  ita  quidem  locus  mihi  sanatus  videtur;  nam  anim- 
adverte  quaeso,  novam  illam  atque  inauditam  et  prorsus 
dvcmoXov&wg  procedentem  verborum  structuram.  Neque 
iuvamur,  si  cum  Weissenbornio  ante  'praerogativa  militaris' 
lacunam  esse  statuentes  scribimus:  In  Hasdrubalis  locum 
haud  dubia  res  fuit,  quin  praetorem  crearet  praerogativa  mi- 
htaris/  Hoc  enim  supposito  iam  in  eis,  quae  sequuntur 
omnia  manca  atque  abrupta  sunt.  Hanc  Weissenbornii  sen- 
tentiam  si  amplexamur,  certe  auctore  Weidnero  (in  program. 
Coloniens.  ann.  1864  'criticarum  scriptionum  spec.^  p.  22.) 
scribamus  oportet:  'quam,  quia  extemplo  iuv.  Hannibal  — 
appellatus  erat,  favor  plebis  sequebatur.'  At  ego  alio  modo 
loco  medendum  esse  censeo.  Nam  turbata  illa  codicum  lec- 
tione  egregie  confirmatur  sententia  mea,  qua  singula  oratio- 
nis  membra  sua  loca  mutasse  puto.  Gonicio  enim  sic  olim 
scriptum  fuisse: 

*In  Hasdrubalis  locum  praerogativa  mibtari  —  qim 
haad  dibia  res  fiit,  qiiB  faror  plebis  seqieretu  —  extemplo 
iuv.  Hannibal  in  p.  delatus  —  appellatus  etat.' 

Huic  emendationi  ita  fortasse  fulcra  quaedam  parare 
possumus,  ut  enuntiatum  illud  parenthesi  inclusum  f  quam 
haud  dubia  res  fuit,  quin»favor  plebis  sequeretur^)  utpote  a 
codicis  archetypi  librario  omissum,  deinceps  in  margine  ad- 

notatum,  variis  locis  in  contextum  verbonim  irrepsisse  sta- 
tuamus. 

At  inquiet  fortasse  quisquam:  bella  sane  coniectura, 
quae  tamen  hac  ex  parte  laborat,  quod  quomodo  "^sequeba- 
tur^  in  'sequeretur'  depravatum  sit,  non  satis  intellegitur. 
Nam  nullo  modo  proficisci  debemus  a  deteriorum  codicum 
auctoritate,  quorum  sane  nonnulli  "^sequeretur^  testantur. 
Sed  facile,  credo,  vides,  quae  causa  fuerit  ""sequeretur'  mu- 
tandi  in  *^sequebatur\  Nam  singulis  membris  semel  divolsis 
monachus,  quicunque  fuit,  verba  ultimo  loco  tam  nude  et 
abrupte  posita  ^favor  plebis  sequeretur*  haud  intellegens,  ut 
inde  sensum  qualemcunque  eliceret,  de  sua  coniectura  "^se- 
quebatur'  scripsit. 

XXI,  17,  9. 

'Duas  legiones  Komanas  et  decem  millia  soc^orum  pe- 
ditum,  mille  equites  socios,  sexcentos  Romanos  Gallia  pro- 
vincia  eodem  versa  in  Punicum  bellum  habuit.' 

Variae  coniecturae  ad  sanandum  hunc  locum  prolatae 
omnes  cardinem,  ut  ita  dicam,  difficultatis  non  diluerunt. 

Videamus  autem,  quid  rei  sit,  qua  cum  maxime  critici 
ofFenderunt.  Verba  'eodem  versa*  nullo  pacto  salva  atque 
integra  aetatem  tulisse  statui  potest.  Nam  aliter  ea  accipi 
nequeunt  nisi:  ^in  eandem  regionem  sita'  ita  ut  ad  Galliam 
provinciam  referantur.  Qua  ex  interpretatione  ea  evadit 
sententia,  ut  scriptor  Galliam  in  eam  quoque  belli  Punici 
partem  sitam  fuisse  dicat,  qua  Scipio  bellum  gesserit.  At- 
que  hanc  quidem  explicationem  satis  artificiosam  secutus  est 
Fabri  in  editione  sua  utilissima  Ubrorum  XXI  et  XXII.  Sed 
equidem>  causam  prorsus  nullam  agnosco,  cur  Livius  hoc  loco 
lectores  admonuerit  deGalliae  situ  omnibus  sane  notissimo. 

Neque  ferendum  puto,  quod  ad  vocem  'eodem'  hanc  ra- 
tionem  sequentibus  nobis  necessario  ex  initio  capitis  sit  sub- 

audiendum  'quo  Scipio  se  verterat/  Tale  aliquid  certe  Li- 
vius  addere  debuit,  nisi  oratione  obscura  atque  ineleganti 
uti  voluit.  Hanc  igitur  Fabrii  enarrationem  dum  mittimus, 
breviter  Heusingeri  explicatio,  quam  Heerwagenio  in  altera 
Fabrii  editione  valde  placuisse  video,  nobis  est  perstringenda. 
Is  enim  vir  doctissimus  'eodem  versa*  non  ad  Galliam  pro- 
vlnciam,  sed  ad  copias  in  eis,  quae  proxime  antecedunt,  enu- 
mera'tas  referri  vult:  'duas  legiones  Romanas  et  decem  mi- 
lia'  etc,  Sed  si  hanc  sententiam  his  verbis  subicimus,  pro 
'versa'  scribendum  esse  'versos'  quovis  pacto  contenderim; 
Dam  exempla  ab  Heerwageno  commemorata  prorsus  dissi- 
milia  sunt.  Quid,  quod  ne  verbum  quidem  'versa'  recta 
significatione  positum  est?  Nam  in  Heusingeriana  expli- 
catione  eadem  vox  'vertendi^  notione  fungitur  atque  nos 
vemacula  lingua  usi  dicimus:  'verwenden\  Atqui  haec 
notio  vide,  quam  prorsus  a  latini  verbi  ^vertendi'  significa- 
tione  abhorreat.  Mihi  quidem  multum  ac  diu  quaerenti 
non  contigit  vel  unum  exemplum  eius  locutionis  in  omai 
latinitate  reperire.  Hac  eadem  autem  causa  eeterae  quo- 
que  coniecturae,  quarum  largum  indicem  vide  apud  Hertzium 
(in  adn.  critic.  ad  h.  1.)  reiciendae  sunt.  Quid  ergo?  Num 
id  quod  animus  forsitan  pronus  sit  conicere  verba  'eodem 
versa'  tamquam  omnium  in  hoc  enuntiato  turbarum  sedem 
obelo  notanda  censebimus?  At  vereor  ne  hac  ratione  inita 
historiae  vis  inferatur.  Non  enim  ad  id  copiae  Romanae 
in  Galliam  erant  missae,  ut  ad  Punicum  bellum  profiigan- 
dum  adhiberentur ;  hoc  negotium  postea  demum  eis  impo- 
situm  est.  Glossematis  ergo  suspitio  quam  longissime  re- 
movenda  est.  lam  vero  cum  quaeratur,  quomodo  loco 
desparatissimo  subveniri  queat,  praecipue  tenendum  est,  in 
eiusmodi  locis  paulo  audaciore  remedio  nostro  nos  iure  uti. 
Itaque  non  'eodem'  modo,  verum  Wersa^  etiam  manu  salu- 
tifera  egere  censeo.    Puto  autem  Livium  scripsisse: 

,  *duas  legiones  Romanas  et  decem  milia  sociorum  pe- 

ditum,  mille  equites  socios,  sexcentos  Romanos  Gallia  pro- 
vincia  ea  deiii  i\  «sa  in  Punicum  bellum  habuit/ 

lamvero  sententia  clara  atque  aperta  evadit.  Livius 
enim  dicit:  Galliam  provinciam  illas  copias  habuisse  eisque 
postea  in  bellum  Punicum  usam  esse.  Litteram  *^m'  cum 
voce  'vi'  sexcenties  mutari  non  est,  quod  moneam,  cf.  Dra- 
kenb.  ad  XXXVIII,  13,  4.  Videtur  autem  absorpta  vocula 
M'  sive  propter  'm'  finalem  antecedentis,  sive  propter  *u' 
insequentis  vocabuli,  librarius  ex  suo  ingenio  pro  'ea  dein', 
quod  iam  sensum  non  haberet,  reposuisse  "^eodem\  Postremo 
neque  commutatae  voces  ^usus'  et  Versus*  exemplis  carent. 

XXI,  52,  2, 

'Tamen  consul  alter  equestri  proelio  uno  et  vulnere 
suo  et  minutus  trahi  rem  malebat.' 

Ante  Madvigium  omnes  critici  securi  de  sententia  prava 
ac  perversa  adquieverunt  in  lectione  veterum  editionum  'et 
minutus',  quam  frustra  ut  propius  ad  codicum  vestigia  ac- 
cederent,  Weissenbornius  et  Alschefskius  in  'deminutus'  mu- 
taverunt.  Madvigio  enim  (cf.  Emend.  Liv.  p.  225)  satis 
certum  videtur,  latine  non  dici,  hominem  equestri  proelio 
et  vulnere  suo  sive  minutum  sive  deminutum,  ut  animi  de- 
missio  significetur.  Emendationem  vero  loci  in  dubio  reli- 
quit,  cum  quod  ipsi  in  mentem  venit  'admonitus'  a  traditis 
litteris  nimis  recedat.    Scripsitne  Livius: 

'tamen  consul  alter  equestri  proelio  una'  (ita  cum  Si- 
gonio  rescribo)  'et  vulnere  suo  spe  minutus  trahi  rem  ma- 
lebat?' 

Voculam  'spe'  egregie  hoc  loco  se  habere  ostendunt 
ea,  quae  proxime  antecedunt  §.  1.  'lam  ambo  consules  et 
quidquid  Romanarum  virium  erat  Hannibali  oppositum  aut 
illis  copiis  defendi  posseRomanum  imperium  aut  spem  nul- 
lam  aliam  esse  satis  declarabat.' 

XXII,  4,  4. 

'Flaminius  cum  pridie  solis  occasu  ad  lacum  pervenis- 
set,  inexplorato  postero  die  vixdum  satis  certa  luce  angus- 
tiis  superatis,  postquam  in  patentiorem  campum  pandi  ag- 
men  coepit,  id  tantum  hostium  quod  ex  adverso  erat  con- 
spexit:  ab  tergo  ac  super  caput  decepere  insidiae. 

In  codicibus  scriptum  est  'deceptae  insidiae'. 

Est  hic  locus  inter  conclamatissimos  numerandus,  quippe 
cui  duo  omnium  nobilissimi  critici,  Lipsius  et  Madvigius  frus- 
tra  opem  ferre  studuerint.  Vox  enim  'deceptae',  quam  ex- 
ceptis  quibusdam  levioris  ac  paene  nullius  momenti  libris 
omnes  bonae  notae  codices  tradunt,  prorsus  omni  explica- 
tione  caret.  Editores  autem  inde  a  Lipsio  omnes  sane  spe- 
ciosam  illius  coniecturam^decepere'  amplectebantur,  latinitatem 
plane  barbaram,  quam  Livio  imputabant,  nihil  curantes.  Ipse 
vero  Lipsius  tantus  sui  ingenii  admirator  exstitit,  adeoque 
suo  ipsius  invento  plausit,  ut  haec  verba  adiceret:  'Fallor 
an  faventibus  Musis  emendavi:  'super  caput  decepere  insi- 
diae.'  Hellenismus  est  et  usus  verbo  decipiendi  Livius  ut 
Latini  vulgo  fallendi  et  ut  Graeci  ro  lav&aveiv  passim/ 
Recte  quidem  Lipsius  de  fallendi  apud  Livium  significatione 
monuit.  Nam  Livius  de  Graecia  ut  multa  intulit,  ita  grae- 
cum  verbum  '^ kavd-av€iv\  quod  cum  participio  coniunctum 
adverbii  vice  fungitur  {tlad-e  nQoguov)  imitatus  est,  cf.  II, 
19,  7.  'et  ad  alterum  cornu  Aebutius  magister  equitum  in 
Octavium  Manihum  impetum  dederat,  nec  fefellit  veniens 
Tusculanum  ducem  etc'  XXV,  9,  2.  'ne  quis  agrestium 
procul  spectator  agminis  falleret.'  XXXI,  38.  *^cum  abire 
inde  et  fallere  abiens  hostem  vellet.' 

Hactenus  igitur  suo  Lipsius  iure:  num  idem  in  deci- 
piendi  verbum  cadit?  Omitto  ne  apud  ultimae  quidem  la- 
tinitatis  scriptores  verbum  ita  positum  inveniri.  Quid?  quod 
nec  ita  usurpari  potuit?   Nam  'decipere'  semper  'doli  mali', 

ut  iuridici  aiunt,  notionera  continet  (cf.  Doederlein  Synon. 
V,  p.  356).  Postremo  recepto  'decepere'  probabilis  erroris 
origo,  id  quod  iam  Madvigius  (Emend.  Livian.  p.  232)  sen- 
sit,  demonstrari  nequit.  lam  cum  quaeratur,  quodnam  par- 
ticipium,  quod  notionem  'non  animadversarum'  contineat,  ap- 
tissime  cum  voce  'insidiae^  iungatur,  nemo  puto  Madvigio 
adstipulabitur  scribenti:  'ab  tergo  et  super  caput  acceptae 
insidiae',  ita  ut  cum  acumine  quodam  Flaminius  significetur 
eas  subisse  et  in  eas  se  tamquam  in  rete  induisse.  Haec 
lectio  quam  ipse  Madvigius  libens  in  coniecturarum  numero 
reponit,  ipsa  se  damnat;  nam  tam  grande  ac  paene  poeti- 
cum  loquendi  genus  simplicitati  stili  Liviani  non  convenit. 
Quodsi  tantos  criticos  linguaeque  latinae  peritissimos,  quales 
Lipsium  et  Madvigium  iure  admiramur  ac  suspicimus,  nihil 
in  sanando  atrocissimo  vulnere  profecisse  video,  iam  spe  de- 
pellor,  fore,  ut  ipse  pristinum  nitorem  Livio  restituam.  At 
cum  cogitatio  animum  subit,  quam  multa  vitia  veterum 
scriptorum  libris  mss.  adspersa  frustraque  illa  a  viris  inge- 
niosissimis  tentata,  casu  et  tempore  emaculata,  redit  profecto 
animus  libere,  quam  ipse  finxi  coniecturam,  proferendi.  Ne- 
scio  enim  an  bona  hora  emendaverim: 

'ab  tergo  et  super  caput  haat  dispectae  insidiae.' 
Primum  autem  vides,  quam  facile  post  'caput'  vocula 
*haut'  intercidere  potuerit ;  deinde  si  memineris  solemnis  syl- 
labarum  ^de  et  'di'  in  codicibus  mutationis  (cf.  Drakenborch. 
ad  Liv.  Vn,  23,  6)  et  litterarum  p  et  c  metathesin  statueris, 
(cf.  exempli  gratia  mutatas  inter  sese  voces:  'suscipere'  et 
'suspicere^  'accipi'  et  'aspici'  XXIII,  17,  7)  externam  quam 
vocant- probabilitatem  emendationi  meae  non  deesse  tibi  con- 
cedendum  est.  lam  ipsum  dispiciendi  verbum  paulo  fortius 
est  quam  videndi  vel  animadvertendi ;  notat  enim  auctore 
»Gessnero  (in  thesauro  1.  1.  s.  h.  v.)  'diUgentiam  inspiciendi 
et  considerandi,  cum  in  diversas  partes  diflferimus  oculos  vel 
corporis  vel  mentis  et  undique  rem  adspicimus.'  Itaque  eam 

vocem  aptissime  cum  'insidiae'  coniungi,  cum  ad  eas  digno-        ' ' 
scendas  vel  maxime  attenta  circumspectione  sit  opus,  non 
est,  quod  pluribus  moneam. 


XXV,  36,  15. 

'Luctus  ex  morte  eorum*  (Scipionum)  'non  Romae  ma- 
ior  quam  per  totam  Hispaniam  fuit;  quin  apud  cives  partem 
doloris  et  exercitus  amissi  et  alienata  provincia  et  publica 
trahebat  clades:  Hispaniae  ipsos  lugebant  desiderabantque 
duces.^ 

Voculam  'quin  rectissime  a  H.  A.  Kochio  (in  Emend. 
Livianarum  part.  L  p.  10)  in  suspitionem  vocatam  esse  puto. 
Eius  verba  haec  sunt:  'Quae  nunc  verba  feruntur,  scriptor 
dicit,  non  aequasse  tantum  Hispanos  luctu  de  Scipionibus 
mortuis  Romanos  sed  superasse  etiam,  quod  dicere  Romano 
homine  indignum  est.  Immo  mirum  videri  debebat  Roma- 
nos  suos  imperatores  non  magis  luxisse,  quam  barbaros, 
cuius  rei  satis  probabilis  causa  affertur,  quod  publicae  cla- 
dis  dolor  privatum  superavit.  Itaque  'quin  mutandum  est  in 
'quippe'.'  Vereor  equidem,  ne  ea  sagacitas,  qua  Kochius  vitium 
detexit,  eum  in  ipsa  emendatione  reliquerit.  Nam  tam  leni 
correctione  verum  inveniri  potuit,  ut  paene  mirari  subeat, 
eam  a  viro  ingeniosissimo  esse  neglectam.  Scribendum  erat 
una  mutata  litterula: 

'Luctus  ex  morte  eorum  non  Romae  maior  quam  per 
totam  Hispaniam  fuit,  quia  apud  cives  —  trahebat  clades.' 

XXXI,  21,  4. 

L.  Furius  Gallos  Cremonae  obsidioni  intentos  non  sta- 
tim  adgreditur  post  adventum : 

'Lassitudini  militum  timuit,  quod  raptim  ductum 
agmen  erat.' 

Dum  priores  critici  omnes  haec  verba  tamquam  rectis- 
sima  praeterierint,  Madvigius  foedissimum  quod  latet  ulcus 
"  detexit  tam  certis  rationibus,  ut  contra  nihil  moneri  queat. 
'Quis  enim  nescit',  ait  vir  sagacissimus,  'lassitudini  timere' 
apud  Latinos  eum  tantum  dici  posse,  qui  cum  lassitudinem 
conservari  velit,  timeat,  ne  quid  ea  detrimenti  capiat,  quod 
tam  ridiculum  est,  ut  nihil  esse  magis  possit/  Itaque  cum 
in  codice  Bambergensi  'timuit'  ab  altera  manu  inter  versus 
sit  additum,  summus  criticus  lacunam  statuendam  esse  censet, 
in  qua  'pepercit'  vel  simile  quid  interciderit. 

Contra  hanc  emendandi  rationem  id  mihi  monendum 
videtur,  libros  deteriores  non  ex  ipso  Bambergensi,  sed  ex 
alio  simili  codice  ortos  ad  unum  omnes  illud  'timuit'  agnos- 
cere,  ut  iam  in  codice  archetypo  fuisse  videatur.  Quod  vero 
istam  vocem  Bambergensis  ignorat,  id  ex  eo  vitii  genere 
explicandum  puto,  quo  nullum  in  illo  libro  frequentius  est; 
scilicet  'timuit'  propter  similes  praecedentis  'militum'  litteras 
primo  interlapsum,  postea  demum  additum  est.  Itaque  cum 
'timuit'  tenendum  esse  appareat,  iam  id  quaeritur,  num  ipsum 
sit  corruptum  an  pravam  constructionis  mutationem  sit  pas- 
sum.  Atque  equidem  medelam  circumspiciens  in  hanc  in- 
cidi  coniecturam,  qua  locus  ita  restituatur,  ut,  quod  melius 
sit,  vix  desideraturus  sis.    Lego  enim: 

'a  lassitudine  militum  timuit.' 

Praepositio  'a',  ubi  propter  litteram  finalem  'o'  proxi- 
mae  vocis  'praesidio'  interiit,  librarius  'lassitudine',  quod  iam 
sensu  carebat,  in  'lassitudini'  depravavit,  constructione  illa 
quidem,  ut  ita  dicam,  latinissima,  ab  hoc  loco  tamen  quam 
maxime  aliena. 


XXXVn,  43,  9, 

'Ceterum  fugientibus  maior  pestis  intermixtis  quadrigis 
elephantisque  et  camelis  erat  et   sua  ipsorum  turba,  cum 

solutis  ordinibus  velut  caeci  super  alios  alii  ruentes  incursu 
belluarum  obtererentur/ 

Bes  parva  est,  de  qua  dicturus  sum,  quam  tamen  cum 
nihil  tam  minutum  ac  vile  sit  in  re  critica,  ut  sperni  debeat, 
libere  in  medium  proferam.  Vocem  enim  'et^  ante  'sua'  ferri 
non  posse*  docuit  Madvigius.  (Emend.  Liv.  p.  430.),  cum 
sive  pro  copulativa  accipias,  omnis  structura  evertatur  (maior 
pestis  est  alicui  intermixtis  quadrigis  atque  sua  turba),  sive 
pro  'etiam^,  et  pravo  loco  pbnatur  post  illa  'intermixtis*  etc. 
et  ad  sententiam  et  comparationem  cum  hostium  persecutione 
ineptura  sit.  Delendum  igitur  illud  'et*  censet  vir  clarissi- 
mus.  Mihi  vero  animo  menteque  cogitanti,  quam  saepe  in 
libris  mss.  confusae  inter  se  voculae  'et'  atque  'ex'  invenian- 
tur,  ita  potius  visum  est  scribere: 

'Ceterum  fugientibus  maior  pestis,  intermixtis  .... 
camelis,  erat  ei  sua  ipsorum  turba,  cum  etc' 

XXXVn,  45,  7. 

'Non  tam  quid  ipsi  dicamus,  habemus,  inquit  Zeuxis, 
quam  ut  a  vobis  quaeramus,  Romani,  quo  piaculo  expiare 
errorem  regis,  pacem  veniamque  impetrare  a  victoribus 
possimus.' 

Primus,  quantum  video,  Drakenborchius  in  oratione  ab 
omni  polita  latinitate  prorsus  abhorrente:  'habemus,  ut 
quaeramus'  offendit;  neque  tamen  ad  sanandum  mendum 
quidquam  tentavit.  Cuius  quidem  rei  ea  credo  viro  cautis- 
simo  fuit  causa,  quod  in  hac  Liviani  operis  parte  debili  ac 
manco  fundamento  critico  innitimur.  Itaque  cum  videret, 
vocem  'habemus'  nisi  in  libro  mss.  vel  potius  impresso  Mo- 
guntino  non  le^i,  ab  omni  coniectura  abstinuit.  Si  vero  in 
his  libris  lectio  quaedam  extat  ab  uno  Moguntino  tradita, 
quaeque  per  se  iam  suspitionem  movet,  fere  semper  nostro 
iure  dubitare  debemus,  sitne  illa  lectio  revera  codicis  illius 

scriptura  an  ex  coniectura  profecta  eios,  qui  librum  excussit. 
(cf.  Madvig.  Emend.  Liv.  p.  362.)  Neque  hoc  non  cadit  in 
nostrum  locum.  Itaque  vellem  Madvigius  (Emend.  Liv. 
p.  431.)  paulo  cautius  egisset,  qui  'habemus'  tanquam  cer- 
tissimam  Livii  manum  amplectens  non  sine  strage  quadam 
ita  veterem  nitorem  scriptori  suo  restituisse  sibi  visus  est: 
'Non  tam  quid  ipsi  dicamus  habemus,  quam  a  vobis  quaeri- 
mus  etc'  Equidem  quqniam  et  deterioris  notae  hbri  et  ipse 
Bambergensis  haud  parvae  auctoritatis  codex  illud  'habemus' 
ignorant,  haec  vero  vox  non  tantum  a  solo  Moguntino  est 
testata,  sed  etiam  ipsa  magnas  turbas  loco  nostro  inicit, 
nescio  an  recte  in  ea  coniecturam  quandam  alicuius  viri 
docti  agnoscere  mihi  videar.  Itaque  iam  codice  archetypo 
verum  et  unice  loco  aptum  vocabulum  ob  similem  fortasse 
terminationem  praecedentis  'dicamus'  intercidit.  Amplus  igi- 
tur  coniectandi  campus  nobis  patet.  Nam  multa  excogitari 
possunt  ad  sententiam  apta.  Nobis  Livius  ita  scripsisse  vi- 
detur:  'adsumus'. 

Restat  autem  alterum  vitium,  certiore  illud  cum  suc- 
cessu  corrigendum.  Nam  equidem  verba  'quid  ipsi  dicamus* 
leni  macula  adspersa  esse  crediderim.  Non  enim  Zeuxis 
dicit,  ideo  legatos  in  Romanorum  consilio  adesse,  ut  omnino 
quid  dicerent,  sed  non  se  velle  dicere,  quo  piaculo  expiare 
regis  errorem  possent;  hoc  ex  Romanis  potius  quaerere  se 
animum  induxisse.  Sed  lene  vitium  leni  quoque  correctione 
tolli  potest  rescribendo :  'qui  ipsi  dicamus'.  Totum  igitur 
locum  sic  restituo: 

'Non  tam  qii  ipsi  dicamus,  aikiuiu,  quam  ut  a  vobis 

quaeramus,  Romani,  quo  piaculo  expiare  errorem  regis 

possimus'. 

XL,  55,  1—5. 

'Falsas  esse  et  a  scriba  vitiatas^  (litteras)  'signumque 
adulterimum  vulgo  in  regia  fremebant.  ceterum  cum  suspecta 

magis  quara  manifesta  esset  res,  forte  Xychus  obvius  fit  An- 
tigono,  comprehensusque  ab  eo  in  regiam  est  perductus. 
relicto  eo  custodibus  Antigonus  ad  Philippum  processit.  'mul- 
tis,  inquit,  sermonibus  intellexisse  videor  magno  te  aestima- 
turum,  si  scire  vera  omnia  possis  de  filiis  tuis,  uter  ab  utro 
petitus  fraude  et  insidiis  esset.  homo  unus  omnium,  qui  noi 
dum  huius  erroris  exsolvere  possit,  in  potestate  tua  est 
Xychus.'  forte  oblatum  perductun\que  in  regiam  vocari 
iuberet.' 

In  extrema  parte  huius  loci  meo  quidem  iudicio  rectis- 
sime  Gronovius  voce  ^iuberet"  offendit.  Neque  enim  taUs 
orationis  directae  in  indirectam  mutatio  hoc  loco  ferri  posse 
videtur.  Magni  autem  Gronovii  inventum  'iube*  illam  qui- 
dem  difficultatem  tollit,  at  novam  nobis  parat  ab  arte  pa- 
laeographica.  Quae  enim  causa  librariis  erat  in  structura 
tam  aperta,  'iube'  in  Muberet'  mutandi?  Neque  Kreyssigio 
'iube.  Et'  rescribenti  adsentior,  cum  vitiose  istud  *et*  in  initio 
insequentis  ambitus  sese  habeat.  Certe  si  aliud  atque  nobis 
libri  mss.  tradunt  huic  novae  enuntiationi  initium  imposuit 
Livius,  non  debebat  nisi  hoc  ponere:  'Is  (sc.  Xychus)  ad- 
ductus'  etc.   Tu  igitur  vide,  an  Livius  sic  scripserit: 

'forte  oblatum  perductumque  in  regiam  vocari  iuke,  rei.' 

Quae  regis  invocatio  et  apprime  huic  loco  apta  est, 
et  originem  vitii  egregie  demonstrat. 

In  eodem  capite  §.  7.  haec  leguntur:  'de  Philocle  nihil 
certi  vulgatum  est'.  Editio  Moguntina  cum  ^negatum  est* 
praebeat,  vulgata  autem  lectio  ex  coniectura  nata  esse  videa- 
tur,  (nam  BasiUensis  prima  'traditum'  habet)  nescio  an  pro- 
pius  accedamus  ad  Moguntinae  lectionem  scribendo: 

'De  Philocle  nihil  certi  relatim  est.* 


XLH,  11,  5. 
'Itaque  Persea  hereditarium  a  patre  relictum  bellum, 

et  simul  cum  imperio  traditum,  iam  iam  primum  alere  ac 
,    fovere  omnibus  consiliis/ 

'^ "^  Verba  'iam  iam  primum'  omnium  confessione  mendo 
laborant.  Nam  adverbium  'iam  iam'  recte  admonente  Mad- 
vigio  (Em.  Liv.  p.  513)  temporis  futuri  et  rei  proximae 
significationem  habet,  nec  potest  dici  ^iamiam  primum*. 
Itaque  ut  huic  loco  medelam  aflferrent,  varia  viri  docti  ten- 
taverunt,  quod  quo  factum  sit  successu  primum,  si  placet, 
videamus.  Gronovius  et  Madvigius  *^tanquam  primum^  vili 
futilique  coniectura  scripserunt.  An  reges  ei  bello,  quod 
primum  omnium  gerunt,  maiore  cum  cura  incumbunt,  quam 
eis,  quae  deinceps  suscipiunt  ?  lure  ergo  suo  ipse  Madvigius 
dubitanter  tantummodo  hoc  inventum  protulisse  mihi  videtur. 

A.  Kochii  vero  coniectura  'iam  pridem*  scribentis  ab 
Hertzio  in  verborum  contextum  recepta  non  minus  quam 
Vahleni  'iam  septimum  annum'  displicet,  propterea  quod  a 
tradita  codicis  lectione  nimis  recedit.  Videtur  autem  locus 
altiore  quodam  vitio  affectus  esse,  quam  adhuc  viri  docti 
opinabantur.  Notum  enim  est,  nullum  fere  antiquitatis  mo- 
numentum  tantopere  lacunis  deformatum  esse,  quam  hos 
quartae  decadis  Livianae  Ubros.  Unamquamque  editionis 
Hertzianae  paginam  revolve:  ubique  uncos,  lacunae  signa, 
videbis.  Itaque  cum  in  tam  corrupta  decade  paulo  audacius 
liceat  coniecturas  fingere,  hoc  ego  scribendum  proponam: 

^itaque  Persea  hereditarium  a  patre  relictum  bellum 
et  simul  cum  imperio  traditum  iam  qua  primum  P.  R. 
(=  populo  Romano)  lofereiilM  alere  ac  fovere  omnibus 
consiliis\ 

XLII,  12,  1. 

'Nam  apud  Graeciae  atque  Asiae  civitates  vereri  maie- 
statem  eius  omnes.' 

Primus  Drakenborchius  perspexit  praepositionem  'apud' 

hic  minime  locum  habere.  Quis  enim  augusteae  ^etatis 
scriptor  tale  quid  posteritati  mandavit:  omnes  Persea  apud 
Graeciae  atque  Asiae  civitates  reverebantur',  pro  eo  quod 
scribendum  erat:  'in  Graeciae  atque  Asiae  civitatibus?*  Nec 
tamen  propterea  vocem  illo  auctore  omnino  eicerim,  cum 
nullo  modo  explicari  queat,  quomodo  ea  in  contextum  irrep- 
serit,  aut  quem  ad  finem  librarius  aliquis  eam  adscripswit. 
Immo  lenissima  emendatione  haec  Livio  refinxerim: 
'Nam  at  capnt  Graeciae  atque  Asiae  civitates  vereri 
maiestatem  eius  omnes.* 

Unde  corruptela  originem  traxerit,  haud  difficile  est 
demonstratu.  Nam  coniunctione  "^ut',  quae  magnam  cum 
littera  finali  'm'  praecedentis  vocabuli  habet  similitudinem, 
a  librario  neglecta,  commutatio  vocis  'caput'  in  'aput',  ut 
ex  verbis  aliqua  ex  parte  probabilis  eliceretur  sententia,  ne- 
cessario  facta  videtur. 

XLn,  16,  9. 

'Quae  postea  non  fefellere  Eumenem;  et  quamquam 
dissimulare  et  tacite  habere  id  pati  statuerat,  tamen  in 
primo  congressu  non  temperavit,  quin  etc^ 

Ita  secundum  Madvigium  (cf.  editionem  eius  ad  h.  1.) 
unicus  codex  "^id  pati'  praebet,  non  ut  Hertzius  ex  Vahleni 
coUatione  adnotat:  'pati.'  Miror  autem  Madvigium,  qui  in 
altero  huius  enuntiationis  vitio  "^tacite  habere'  tam  egregia 
emendatione  verum  restituit,  plane  securum  de  voculae  'pati' 
integritate  fuisse.  Statuitne  ergo  Eumenes  pati  dissimulare 
et  tacita  haberi  signa  cupiditatis  regnandi  ab  Attalo  pro- 
dita?  Quid?  quod  rex  non  patitur,  sed  iubet  dissimulare. 
Hac  vocula  mea  quidem  sententia  languida  frigidaque  ora- 
tio  Livii  evadit.  Itaque  cum  codex  habeat  'id  pati',  ne- 
scio  an  iure  meo  haec  verba  e  contextu  verborum  eicien- 
dos  censeo;  quibus  omissis  neque  quidquam  desideratur  ad 

i^|t  SentMitiam  neque  opus  erit  cum  Madvigio  ^tacita  haberi 

'^'.  scribere,  sed  paulo  iam  faciliore  negotio  scribemus:  'tacita 

■S^:'  habere  statuerat^   Ceterum  verba  *id  patiMpsa  produnt  glos- 

%  sema  ad  explicandum  'tacita  habere'  adscriptum. 


XLiy,  2,  4. 

'Praetore'  (C.  Marcio)  'dimisso  consul^  (Q.  Marcius  Phi- 
lippus)  'menstruum  iusso  milite  secum  ferre  profectus  decimo 
post  die  quam  exercitum  acceperat,  castra  movit* 

Madvigius  neque  'menstruum'  dici  pro  'frumento  men- 
struo*  et  illud  'profectus'  abundare  comprobavit.  Inseruit  igi- 
tur  post  vocem  'menstruum'  "^frumentum^,  deinde  eicit  ^pro- 
fectus'.  Quorum  utrumque  cum  temeritatis  crimine  haud  indi- 
geat,  nescio  an  ita  potius  statuendum  sit,  ut  ipsum  illud 
'profectus'  corruptum  esse  ex  'frumentum^  dicamus  atque  sic 
legamus : 

'Praetore  dimisso  consul  menstruum  iusso  milite  secum 
ferre  fnunentum  decimo castra  movit^ 


XLIV,  4,  7. 

'Tertio  die  egere  consilio  Romanus  imperator :  nam  ne- 
que  manere  in  iugo  inopi  neque  regredi  sine  flagitio  atque 
etiam  periculo,  secedenti  ex  superioribusinstarehostispoterat.' 

Mirum  est  tam  nude  positum  'in  iugo  inopi',  cum  po- 
tius  additum  desideremus,  cuiusnam  potissimum  rei  inopia 
iugum  illud  laboraverit.  -  Itaque  nullus  eqjiidem  dubito,  quin 
Livius  scripserit: 

'cum  neque  manere  in  iugo  inopi  aqnae  neque'  etc. 

Nescio  autem  an  ipse  codex  vestigium  scripturae  a 
nobis  restitutae  servaverit.  Praebet  enim  'inopia',  littera  'a* 
puncto  notata,  quo  eam  delendam  esse  significatur.  Ceterum 

nullo  modo  hoc  adminiculo  opus  est ;  per  se  enim  patet,  quam 
nuUo  fere  negotio  ante  ""neque*  intercidere  'aquae'  potuerit 

XLIV,  5,  12.  haec  praebet  codex: 

'degressi  in  campos  inter  Heracleum  et  Libethum  po- 
suerunt  castra  peditum,  quorum  pars  maior  tumulos  tenebat; 
ibi  valle  campi  quoque  parte,  ubi  eques  tenderet,  amplecte- 
batur/ 

Loco  conclamatissimo  vario  modo  critici  subvenire 
studuerunt.  Primum  autem  offendit  id,  quod  castra  pedi- 
tum  separatim  posita  esse  narrantur,  quod  neque  unquam 
factum  est,  et  si  fieret,  pedites  castra  posuisse  dicendi  erant, 
non  peditum.  Hoc  cum  recte  intellegeret  Madvigius  nomen 
'peditum'  propter  subiectam  equitis  mentionem  additum  esse 
putat  ab  aliquo,  cui  non  satis  fuisset,  ex  ipsa  re  intellegi, 
maiorem  illam  castrorum  partem  pedites  tenuisse;  removet 
igitur  e  contextu  illud  'peditum'.  Atque  Hertzius  ita  Mad- 
vigium  secutus  est,  ut  potius  vocem  'quorum'  uncis  circum- 
cludendum  esse  censeret.  Quae  quidem  ratio  multo  minus 
adridet,  cum  nuUo  modo  fons  et  origo  talis  additamenti 
perspiciatur.  Quamquam  sane  concedendum  est,  vitium  sub- 
esse,  alia  tamen  via  illud  removendum.  Puto  enim  antiqui- 
tus  sic  scriptum  fuisse: 

'degressi  in  campos  posuerunt  castra,  peditumqie  pars 
maior  tumulos  tenebat'  etc. 

Nam  cum  apertum  sit,  diversa  loca  et  peditem  et  equi- 
tem  occupasse,  iam  necessarium  est,  hanc  positionis  differen- 
tiam  orationis  quoque  forma  indicari.  lamvero  ubi  Livius 
dixit,  omnino  Romanos  castra  potuisse,  transit  ad  singulo- 
rum  armorum  generum  positiones  describendas,  qua  in  re 
nihil  aptius  est  particula  'que',  quam  ad  continuandum  histo- 
ricae  narrationis  tenorem  eadem  significatione  atque  'et  qui- 
dem'  poni,  omnibus  notum  est.    Recte  autem  per  davvdeTov 

iam  additur,  qaem  locum  eques  tennerit.     Sed  ecce  in  ipsa 

huius  rei  descriptione  magna  iterum  difficultate  circumventi 

sumus.  Ineptissime  enim  particula  'ibi'  posita  est,  quae  nisi 

r >>     ad  'tumulos'  referri  nequeat.   Accedit  aliud  nec  tamen  adhuc 

jr>  V  perspectum  mendum.  Nam  cum  dictum  sit,  pedites  tumulos 

i^     (ni  fallimur  ex  valle  assurgentes)  tenuisse,  prave  additur, 

'  :     Romanos  campi  partem,  ubi  eques  tenderet,  occupasse.    At 

opponi  debuerunt,  si  quid  video,   pedes  et  eques,   non   Ro- 

mani  et  pedites,  quod  perversissimum  est.  Ad  verum  autem 

inveniendum  facile  puto  ducere  nos  potest  lectio  codicis,  qui 

pro  'amplectebantur    praebet  ""amplectebatur'.     Quid  ergo  ? 

Nonne  apparet,  leni  transpositione  sic  restituendum  esse: 

'campi  quoque  partem  eqiesj  ubi  tenderet,  amplecte- 
fcatur\ 

lam  ut  ad  priorem  istam  gravioremque  difficultatem 
redeamus  *ibi  valle  campi  quoque  partem',  iam  in  editione 
Madvigii  et  Ussingii  id  quod  unice  huic  loco  aptum  est,  in 
contextum  receptum  invenio :  'ina  Talle  campi  quoque  partem 
etc.',  ita  ut  tumulis  opponatur  vallis;  vel  'imam  vallem  et 
campi  quoque  partem  eques,  ubi  tenderet,  amplectebatur'. 
Fortasse  ita  in  codice  erat  scriptum :  'ima  valle  et  campi 
quoque  parte',  qua  in  scriptura,  quam  facile  'et'  intercidere 
potuerit,  apparet. 


